Publication: Magyar Közlöny
Issue: MK-1999-71 (Year: 1999, Number: 71)
Era: 1990-2004
Section: a 34/1999. (VIII. 13.) EüM rendelethez
Paragraph Index: 210

b) A gyakorlati vizsgarész értékelése A gyakorlati vizsgán végrehajtott feladat értékelése során az alábbiakat kell figyelembe venni: — a munka előkészítése, — a feladat végrehajtásához szükséges eszközök kiválasztása, — a feladat végrehajtásának szakszerűsége, minősége, — a munkavédelmi, ergonómiai (munkavédelmi) és higiéniai szabályok betartása, — adminisztráció. A IV/3. b) pontban leírt feladatokat külön-külön érdemjeggyel (1—5-ig) kell értékelni. A gyakorlati vizsgarész végső osztályzatát a három feladatra adott érdemjegyek számtani átlaga alapján kell kiszámítani. Elégtelen a vizsgarész végső osztályzata, ha bármely feladatra adott érdemjegy elégtelen. Az egyes feladatokra kapott érdemjegyektől függetlenül, elégtelen a gyakorlati vizsgarész végső osztályzata, ha — a vizsgázó megadott határideig a feladatot nem készítette el, vagy — a munkadarab javíthatatlanul selejtes, vagy — a vizsgázó az ergonómiai (munkavédelmi), illetve higiéniai szabályokat súlyosan megszegte.

Source: https://magyarkozlony.hu/hivatalos-lapok/0bb30f650f707a1bbd81a9b6a23a466fe3f6f0cb/dokumentumok/1306f59a2296ea68bd4430198c5a26fda3b9f043/letoltes